 Induna yaKwaNgcolosi ikhombe indlela izitabane News24Induna yaKwaNgcolosi ikhombe indlela izitabaneDurban - Zibhekene ngengwadla izitabane ezishadile ezixoshwe yinduna yaseWushwini, KwaNgcolosi enyakatho nentshonalanga yeTheku, okuthiwa izisola ngokuthi zizokwandisa umoya omubi wobutabane endaweni.Kumanje lezi zitabane sezilala ehhotela ngenxa yokuthi kazisanayo indawo yokuhlala zithi induna ishaya phansi ngonyawo ithi kayizidingi nendaweni yayo, ibingeke izamukele ukuba beyazi ukuthi ziyizitabane, futhi kayilandelwanga imigudu efanele ngesikhathi zibekwa.OLUNYE UDABA: Badlwengule izitabane zabesimame bezifundisa isifundoUNkk Nonkululeko Mthembu, 30,inkosikazi noNkk Nokuthula Mthembu indoda batshele iLANGA ukuthi induna, uMnu Mlethwa Ndlela, yesabise ngokuthi izokhipha izinsizwa zendawo uma beqhubeka behlala ngenkani.Bathi sebenezinyanga ezintathu behlala kule ndawo, babekwe njengabo bonke abantu. Baveze ukuthi kabazange bafihle ukuthi bashadile njengoba sebeneminyaka emithathu ziwushayile. 